Մեր հարցին՝ չի ցանկանում արդյո՞ք կանխել իր երեխաներին էլ սպառնացող նման հեռանկարը, Համլետ Սահակյանն ասաց. «1990-ից մինչեւ 2001 թվականը ապրել ենք Հայաստանում, սակայն այնտեղ հնարավոր չէր գոյատեւել, ստիպված տեղափոխվեցինք Վրաստան: Այժմ գիտենք, որ Հայաստանն էլ առաջվա խղճուկ ու անտեր երկիրը չէ, բայց ամեն ինչ ստեղծել ենք, էլ ցանկություն չունենք գնալու: Իսկ այն ժամանակ Հայաստանում երբեւէ ոչ մի բիզնես չենք ունեցել, չենք էլ մտածել որեւէ բան ձեռնարկել, որովհետեւ տրամադրություն չի եղել, անիմաստ ենք համարել»: